DA Den Europæiske Unions Tidende L 314/18

KOMMISSIONENS FORORDNING (EF) Nr. 1683/2006

af 14. november 2006

om overgangsforanstaltninger for samhandelen med landbrugsprodukter som følge af Bulgariens og Rumæniens tiltrædelse

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til traktaten om Bulgariens og Rumæniens tiltrædelse, særlig artikel 4, stk. 3,

under henvisning til akten vedrørende Bulgariens og Rumæniens tiltrædelse, særlig artikel 41, første afsnit, og

ud fra følgende betragtninger:

(1) Der bør vedtages overgangsforanstaltninger for at forebygge omlægning af samhandelen i forbindelse med de fælles markedsordninger for landbrugsprodukter som følge af de to nye medlemsstaters tiltrædelse af EU pr. 1. januar 2007.

(2) Ifølge bestemmelserne i Kommissionens forordning (EF) nr. 800/1999 af 15. april 1999 om fælles gennemførelsesbestemmelser for ordningen med eksportrestitutioner for landbrugsprodukter (1) er produkter kun restitutionsberettigede, hvis de forlader EF's toldområde inden 60 dage efter antagelse af udførselsangivelsen. Forpligtelsen til at forlade EF's toldområde inden 60 dage efter antagelse af udførselsangivelsen er også et primært krav for frigivelse af den licenssikkerhed, der er stillet i henhold til Kommissionens forordning (EF) nr. 1291/2000 af 9. juni 2000 om fælles gennemførelsesbestemmelser for ordningen med import- og eksportlicenser samt forudfastsættelsesattester for landbrugsprodukter (2). Da de indre grænser fjernes ved tiltrædelsen, skal produkter, der udføres fra EF-25, under alle omstændigheder have forladt EF's toldområde pr. 31. december 2006, herunder også i de tilfælde, hvor udførselsangivelsen antages mindre end 60 dage før tiltrædelsesdatoen.

(3) Handelsomlægninger, der vil kunne forstyrre markedsordningerne, omfatter ofte produkter, der kunstigt flyttes med henblik på udvidelsen og ikke indgår i den pågældende stats normale lagre. Ophobningen af sådanne overskudsmængder kan også resultere i en fordrejning af konkurrencen til skade for en velfungerende fælles markedsordning. Overskudslagre kan også stamme fra national produktion. Det bør derfor fastsættes, at overskudslagre i de nye medlemsstater skal beskattes.

(4) Der bør træffes foranstaltninger for at forhindre, at de erhvervsdrivende omgår kravet om afgifter på produkter i fri omsætning som fastsat i artikel 4 ved at henføre produkter, der allerede er overgået til fri omsætning i EF-25 eller i en ny medlemsstat før tiltrædelsen under en suspensionsordning, til enten midlertidig oplagring eller en af de ordninger eller procedurer, som er omhandlet i artikel 4, nr. 15), litra b), og nr. 16), litra b) til g), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (3).

(5) Det bør undgås, at der for produkter, for hvilke der blev udbetalt eksportrestitution inden den 1. januar 2007, igen udbetales restitution, hvis de udføres til tredjelande efter den 31. december 2006.

(6) De i denne forordning fastsatte foranstaltninger er nødvendige og hensigtsmæssige og bør anvendes ensartet.

(7) De i denne forordning fastsatte foranstaltninger er i overensstemmelse med udtalelse fra alle berørte forvaltningskomitéer —

UDSTEDT FØLGENDE FORORDNING:

Artikel 1

Definitioner

I denne forordning forstås ved:

a) »EF-25«: EF i dets sammensætning pr. 31. december 2006

b) »nye medlemsstater«: Bulgarien og Rumænien

c) »det udvidede EF«: EF i dets sammensætning pr. 1. januar 2007

d) »produkter«: landbrugsprodukter og/eller varer uden for EF-traktatens bilag I

e) »produktionsrestitution«: den restitution, der ydes i henhold til artikel 8 i Rådets forordning (EF) nr. 1784/2003 (4) eller artikel 13, stk. 3, i Rådets forordning (EF) nr. 318/2006 (5).

Artikel 2

Eksport fra EF-25

Restitutionsmodtageren tilbagebetaler i overensstemmelse med artikel 52 i forordning (EF) nr. 800/1999 alle restitutioner, der er modtaget for produkter, der skal udføres fra EF-25 til en af de nye medlemsstater, og for hvilke der dels er antaget en udførselsangivelse senest den 31. december 2006, dels ikke pr. samme dato er opnået ret til restitution i overensstemmelse med artikel 3 i forordning (EF) nr. 800/1999.

Artikel 3

Suspensionsordning

1. Uanset bilag V, kapitel 4, til tiltrædelsesakten og uanset artikel 20 og 214 i forordning (EØF) nr. 2913/92 og i de tilfælde, hvor der opstår toldskyld ved import, opkræves der for de i artikel 4, stk. 5, i denne forordning anførte produkter, der før den 1. januar 2007 er i fri omsætning i EF-25 eller i en ny medlemsstat, og som pr. 1. januar 2007 i det udvidede EF er i midlertidig oplagring eller underlagt en af de toldordninger eller -procedurer, som er omhandlet i artikel 4, nr. 15), litra b), og nr. 16), litra b) til g), i forordning (EØF) nr. 2913/92, eller som er under transport efter at have været underkastet eksportformaliteter, en importafgift i overensstemmelse med bilag I til Rådets forordning (EØF) nr. 2658/87 (6), der gælder på datoen for toldskyldens opståen, og eventuelt andre afgifter.

Første afsnit gælder ikke for produkter, der udføres fra EF-25, hvis importøren godtgør, at der ikke er ansøgt om eksportrestitution for produkterne i eksportlandet. Hvis importøren anmoder herom, anmoder eksportøren myndighederne om en påtegning af udførselsangivelsen af, at der ikke er ansøgt om eksportrestitution for produkterne i eksportlandet.

2. Uanset bilag V, kapitel 4, til tiltrædelsesakten og uanset artikel 20 og 214 i forordning (EØF) nr. 2913/92 og i de tilfælde, hvor der opstår toldskyld ved import, opkræves der for de i artikel 4, stk. 5, i denne forordning anførte produkter fra tredjelande, der er genstand for aktiv forædling som omhandlet i artikel 4, nr. 16), litra d), i forordning (EØF) nr. 2913/92 eller midlertidig indførsel som omhandlet i artikel 4, nr. 16), litra f), i nævnte forordning i en ny medlemsstat, en importafgift i overensstemmelse med bilag I til forordning (EØF) nr. 2658/87, der gælder på datoen for toldskyldens opståen, og eventuelt andre afgifter.

Artikel 4

Afgifter for varer i fri omsætning

1. Uanset bilag V, kapitel 3, til tiltrædelsesakten opkræver de nye medlemsstater afgifter af indehavere af overskudslagre pr. 1. januar 2007 af produkter i fri omsætning, såfremt der ikke anvendes strengere bestemmelser på nationalt plan.

2. Med henblik på at bestemme hver indehavers overskudslagre tager de nye medlemsstater hensyn til følgende:

a) de gennemsnitlige lagre i årene før tiltrædelsen

b) handelsmønstret i årene før tiltrædelsen

c) de omstændigheder, hvorunder lagrene blev opbygget.

Begrebet overskudslagre gælder for produkter, der indføres til de nye medlemsstater eller har oprindelse i de nye medlemsstater. Begrebet overskudslagre gælder også for produkter, der skal afsættes i de nye medlemsstater.

Lagrene registreres på grundlag af den pr. 1. januar 2007 gældende kombinerede nomenklatur.

3. Beløbet for den i stk. 1 omhandlede afgift er for hvert af de pågældende produkter lig med det beløb, med hvilket den i Fællesskabet pr. 31. december 2006 gældende importafgift som omhandlet i artikel 3, stk. 1, inkl. en eventuel supplerende afgift, overstiger den i de nye medlemsstater gældende importafgift på samme dato plus 20 % af dette beløb. Provenuet af de afgifter, som medlemsstaternes myndigheder opkræver, krediteres den nye medlemsstats nationale budget.

4. For at sikre, at den i stk. 1 omhandlede afgift opkræves korrekt, skal de nye medlemsstater straks udarbejde en opgørelse af de lagre, der findes pr. 1. januar 2007. Til dette formål kan de til identifikation af indehavere af overskudslagre anvende et system, der er baseret på en risikoanalyse, hvor der tages behørigt hensyn til følgende kriterier:

— typen af indehaverens virksomhed

— oplagringsfaciliteternes kapacitet

— virksomhedsniveauet.

De nye medlemsstater underretter senest den 1. februar 2007 Kommissionen om, hvilke foranstaltninger de forud for tiltrædelsen har truffet for at forhindre spekulativ opbygning af lagre som følge af tiltrædelsen, navnlig for at overvåge og spore importstrømme for produkter, hvortil der knytter sig en stor risiko for lageropbygning.

De nye medlemsstater underretter senest den 30. september 2007 Kommissionen om mængden af produkter i overskudslagre, bortset fra mængden i offentlige lagre som omhandlet i artikel 5.

5. Denne artikel gælder for produkter, der er omfattet af følgende KN-koder:

a) for Bulgarien: — 0201 10 00, 0201 20, 0201 30 00, 0202 10 00, 0202 20, 0202 30 — 0203 11, 0203 12, 0203 19, 0203 21, 0203 22, 0203 29, 0204, 0207 (7), 0209 00, 0210 — 0401, 0402, 0403, 0404, 0405, 0406 — 0407 00, 0408 — 0703 20 00, 0711 51 00 — 1001, 1002 00 00, 1003 00, 1004 00 00, 1005, 1006 10, 1006 20, 1006 30, 1006 40 00, 1007 00, 1008, 1101 00, 1102, 1103, 1104, 1107, 1108, 1109 00 00 — 1501, 1509, 1510 00, 1517 — 1601, 1602 32, 1602 39, 1602 41, 1602 42, 1602 49, 1602 50, 1602 90 — 1702 30 (8)1702 40 (9)1702 90 10, 1702 90 50, 1702 90 75, 1702 90 79, 1901 90 99 — 2003 10 20, 2003 10 30, 2008 20, 2008 30 55, 2008 30 75, 2009 11, 2009 19, 2009 49 — 2106 90 98 (10), 2204 30, 2207 10 00, 2207 20 00, 2208 90 91, 2208 90 99, 2402.

b) for Rumænien: — 0201 10 00, 0201 20, 0201 30 00, 0202 10 00, 0202 20, 0202 30 — 0203 11, 0203 12, 0203 19, 0203 21, 0203 22, 0203 29, 0204, 0207 13, 0207 14, 0207 26, 0207 27, 0209 00, 0210 — 0401, 0402 10, 0402 21, 0402 91, 0402 99, 0403, 0404, 0405, 0406 — 0407 00, 0408 — 0703 20 00, 0711 51 00 — 1001, 1002 00 00, 1003 00, 1004 00 00, 1005, 1006 10, 1006 20, 1006 30, 1006 40 00, 1007 00, 1008, 1101 00, 1102, 1103, 1104, 1107, 1108, 1109 00 00 — 1501, 1509, 1510 00, 1517 — 1601, 1602 32, 1602 39, 1602 42, 1602 50, 1602 90 — 1702 30 (11), 1702 40 (12), 1702 90 10, 1702 90 50, 1702 90 75, 1702 90 79, 1901 90 99 — 2003 10 20, 2003 10 30, 2008 20, 2008 30 55, 2008 30 75, 2009 11, 2009 19 — 2106 90 98 (13), 2204 30, 2207 10 00, 2207 20 00, 2208 90 91, 2208 90 99.

Hvis en KN-kode omfatter produkter, for hvilke importafgiften i stk. 3 ikke er den samme, udarbejdes den i stk. 4 nævnte lageropgørelse for hvert produkt eller hver produktgruppe, som der gælder en anden importafgift for.

6. Kommissionen kan tilføje produkter til eller fjerne produkter fra listen i stk. 5, litra a) og b).

Artikel 5

Optælling af offentlige lagre

Senest den 1. april 2007 meddeler hver ny medlemsstat Kommissionen listen og de mængder varer, der befinder sig på offentlige lagre i den pågældende medlemsstat, jf. bilag V, kapitel 3, til tiltrædelsesakten.

Artikel 6

Nationale sikkerhedslagre

De i artikel 4, stk. 4, og artikel 5 omhandlede lagre omfatter ikke de nationale sikkerhedslagre, som de nye medlemsstater i givet fald har oprettet. De underretter Kommissionen om alle ændringer af de nationale sikkerhedslagre og om betingelserne for ændringer af formålene med oprettelse af EF's forsyningsbalance.

Artikel 7

Foranstaltninger i tilfælde af manglende betaling af afgifter

Hvis en medlemsstat har grund til at tro, at de i artikel 3 omhandlede afgifter ikke er blevet opkrævet for et produkt, underretter den den pågældende medlemsstat herom, så den kan træffe passende forholdsregler.

Artikel 8

Bevis for, at der ikke er udbetalt restitution

For produkter, for hvilke udførselsangivelsen antages af de nye medlemsstater i perioden 1. januar 2007 til 31. december 2007, kan der ydes eksportrestitution, hvis det fastslås, at der ikke allerede er udbetalt eksportrestitution for disse produkter eller deres bestanddele.

Artikel 9

Ingen dobbelt udbetaling af restitutioner

For intet produkt kan der udbetales mere end én eksportrestitution. Et produkt, for hvilket der allerede er udbetalt eksportrestitution, kan ikke være omfattet af hverken en produktionsrestitution, når det indgår i fremstillingen af de produkter, der er omhandlet i bilag I til Kommissionens forordning (EØF) nr. 1722/93 (14), eller af nogen interventionsforanstaltning eller støtte som omhandlet i afsnit I, artikel 3, i Rådets forordning (EF) nr. 1290/2005 (15).

Artikel 10

Ikrafttræden

Denne forordning træder i kraft med forbehold af og på datoen for ikrafttrædelsen af traktaten om Bulgariens og Rumæniens tiltrædelse af Den Europæiske Union.

Den anvendes til den 31. december 2009.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 14. november 2006. På Kommissionens vegne Mariann FISCHER BOEL Medlem af Kommissionen

(1) EFT L 102 af 17.4.1999, s. 11. Senest ændret ved forordning (EF) nr. 671/2004 (EUT L 105 af 14.4.2004, s. 5).

(2) EFT L 152 af 24.6.2000, s. 1. Senest ændret ved forordning (EF) nr. 1282/2006 (EUT L 234 af 29.8.2006, s. 4).

(3) EFT L 302 af 19.10.1992, s. 1.

(4) EUT L 270 af 21.10.2003, s. 78.

(5) EUT L 58 af 28.2.2006, s. 1.

(6) EFT L 256 af 7.9.1987, s. 1.

(7) Undtagen 0207 34.

(8) Undtagen 1702 30 10.

(9) Undtagen 1702 40 10.

(10) Kun for varer med et mælkeindhold på over 40 %.

(11) Undtagen 1702 30 10.

(12) Undtagen 1702 40 10.

(13) Kun for varer med et mælkeindhold på over 40 %.

(14) EFT L 159 af 1.7.1993, s. 112.

(15) EUT L 209 af 11.8.2005, s. 1.